gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3370, del 11-11-1998 (1998/902641)

ORDRE de 4 de novembre de 1998, de la Conselleria d'Ocupació, Indústria i Comerç, per la qual s'amplia el termini de presentació de sol·licituds d'ajudes en el marc del Programa Eurodyssée a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/04/(3)/dof/vci/html**

### Dades del document

Número de DOGV
:   3370

Data del DOGV
:   11-11-1998

Secció del DOGV
:   I. DISPOSICIONS GENERALS

Número del document
:   1998/902641


Data del document
:   04-11-1998

Organisme emissor


Tipus de document
:   Ordre

Anàlisi jurídica

 Descriptors 

:   * jove
    * suport econòmic
    * ajuda a les empreses
    * treballador jove
    * pràctiques de formació
    * empresa

ORDRE de 4 de novembre de 1998, de la Conselleria d'Ocupació, Indústria i Comerç, per la qual s'amplia el termini de presentació de sol·licituds d'ajudes en el marc del Programa Eurodyssée a la Comunitat Valenciana. [1998/X9627]  
Per Ordre de 21 de setembre de 1998, de la Conselleria d'Ocupació, Indústria i Comerç, es va regular l'aplicació del Programa Eurodyssée a la Comunitat Valenciana i es van convocar ajudes en el marc del dit programa.  
El dit programa beneficia els joves valencians quant a la realització d'estades de pràctica laboral en institucions de regions estrangeres. El principi bàsic de reciprocitat del Programa Eurodyssée comporta per a la nostra regió acollir el mateix nombre de joves estrangers participants.  
Atés el gran nombre d'instàncies presentades pels joves de la nostra Comunitat, la qual cosa acredita el gran acolliment que ha tingut la mencionada convocatòria, s'ha considerat necessari obrir de nou el termini de presentació de sol·licituds per a aquelles entitats públiques i/o privades de la Comunitat Valenciana que estiguen disposades a contractar joves treballadors estrangers en el marc del programa.  
Per tot l'anterior, i fent ús de les atribucions que em confereix l'article 35 de la Llei 5/1983, de 30 de desembre, del Govern Valencià,  
ORDENE  
Article únic  
Obrir un nou termini per a la presentació de sol·licituds de les ajudes convocades per l'Ordre de 21 de setembre de 1998 d'esta Conselleria, per la qual es regula l'aplicació del Programa Eurodyssée a la Comunitat Valenciana i es convoquen ajudes en el marc del dit programa, el qual s'iniciarà el mateix dia de la publicació de la present ordre en el Diari Oficial de la Generalitat Valenciana i finalitzarà el 13 de novembre de 1998.  
València, 4 de novembre de 1998  
El conseller d'Ocupació, Indústria i Comerç,  
DIEGO SUCH PÉREZ


Còpia Permalink ELI
Diari Oficial de la Generalitat Valenciana


Sumari del DOGV 3191, del 25-02-1998 (1998/760)

Recurs contenciós administratiu número 323/1997. Citació a comparéixer.
-----------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/760


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 323/1997. Citació a comparéixer. [1998/C760]
  
La secretària general de la Conselleria d'Economia, Hisenda i Administració Pública, fa saber:
  
Que la senyora Carmen Alonso Sanz ha interposat el recurs contenciós administratiu número 02/0000323/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la resolució de 6 de setembre de 1996, de la Conselleria de Presidència, per la qual es modifica la classificació del lloc de treball de la recurrent.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte contra el qual s'ha recorregut.
Diari Oficial de la Generalitat Valenciana


Sumari del DOGV 3234, del 04-05-1998 (1998/3178)

Informació pública de les bases per a la concessió de subvencions per al finançament de programes d'actuació que desenvolupen les organitzacions no governamentals que tinguen presència i delegació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3178


Organisme emissor
:   Ajuntament de la Vall d'Uixó

Tipus de document
:   Anunci

Informació pública de les bases per a la concessió de subvencions per al finançament de programes d'actuació que desenvolupen les organitzacions no governamentals que tinguen presència i delegació a la Comunitat Valenciana. [1998/M3178]
  
El Ple de l'Ajuntament de la Vall d'Uixó, en sessió ordinària del dia 26 de febrer de 1998, va convocar i aprovar les bases reguladores de l'atorgament de subvencions per al finançament de programes d'actuació que desenvolupen les organitzacions no governamentals que tinguen presència i delegació a la Comunitat Valenciana; les característiques d'aquestes bases són les següents:
  
Pressupost total: 3.600.000 pessetes.
  
Termini de presentació: 30 dies naturals, comptats des de la publicació en el Diari Oficial de la Generalitat Valenciana i al tauler d'anuncis de la casa consistorial.
  
Lloc de presentació: Registre General de l'Ajuntament.
  
L'expedient es troba a disposició dels interessats al Departament Sociocultural, situat a l'avinguda de Jaume I, número 15. Telèfon: (964) 69 09 53.
  
La qual cosa es comunica perquè en prengueu coneixement i als efectes oportuns.
Diari Oficial de la Generalitat Valenciana


Sumari del DOGV 3315, del 25-08-1998 (1998/6904)

Expedient número 102/98. Adjudicació de la redacció de projectes d'obres i instal·lacions, estudi de seguretat i salut i l'execució de les obres de construcció d'un centre de salut a Rafalafena.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/6904


Organisme emissor
:   Conselleria de Sanitat

Tipus de document
:   Anunci

Expedient número 102/98. Adjudicació de la redacció de projectes d'obres i instal·lacions, estudi de seguretat i salut i l'execució de les obres de construcció d'un centre de salut a Rafalafena. [1998/X6904]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics, c/ Roger de Llúria, 19. 46754 València. Telèfon 61 074 89 96, fax 96 386 66 07.
  
c) Número d'expedient: 102/98
  
2. Objecte del contracte
  
a) Tipus de contracte: contracte d'obra.
  
b) Descripció de l'objecte: redacció de projectes d'obres i instal·lacions, estudi de seguretat i salut i l'execució de les obres de construcció d'un centre de salut a Rafalafena.
  
c) Lot: 8
  
d) Butlletí o diari oficial i data de publicació de l'anunci de licitació: --
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: dos-cents vint-i-sis milions nou-centes trenta-una mil dues-centes quaranta-una (168.004.941) de pessetes.
  
5. Adjudicació
  
a) Data: 8 de juliol de 1998.
  
b) Contractista: Construcciones Lain, SA.
  
c) Nacionalitat: espanyola.
  
d) Import d'adjudicació: dos-cents vint-i-cinc milions nou-centes quaranta-set mil set-centes vint-i-una (912.298.317) pessetes.
Diari Oficial de la Generalitat Valenciana


Sumari del DOGV 3323, del 04-09-1998 (1998/6694)

Notificació per compareixença de la provisió de constrenyiment per deutes.
--------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6694


Organisme emissor
:   Agència Estatal d'Administració Tributària. Delegació d'Alacant

Tipus de document
:   Anunci

Notificació per compareixença de la provisió de constrenyiment per deutes. [1998/X6694]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per l'article 28.U de la Llei 66/1997, de 30 de desembre, i havent-se intentat la notificació a l'interessat o al seu representant per dues vegades, sense que haja estat possible de practicar-la per causes no imputables a l'Administració Tributària, es posa de manifest, mitjançant aquest anunci, que dins del procediment recaptatori en fase de constrenyiment seguit en aquesta Dependència de Recaptació, es troben pendents de notificar la Provisió de Constrenyiment dictada per òrgan competent, sobre cada una de les liquidacions que s'especifiquen en l'annex adjunt.
  
En virtut d'açò anterior, dispose que els subjectes passius, obligats tributaris indicats anteriorment, o els seus representants degudament acreditats, hauran de comparèixer en el termini de deu dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 9 del matí a 2 de la vesprada, a la Delegació o Administració de l'AEAT del seu domicilio fiscal, o si convé, a qualssevol d'elles, dins de l'àmbit territorial d'aquesta Dependència de Recaptació, a l'efecte de practicar la notificació de l'acte citat.
  
Alhora, s'adverteix als interessats que, de no comparèixer en el termini esmentat, la notificació s'entendrà produïda a tots els efectes legals des de l'endemà del venciment del termini assenyalat per a comparèixer.
  
Alacant, 10 de juliol de 1998.- El cap de la Dependència de Recaptació: José Vicente López Esteve.
  
Agència Tributària
  
Delegació d'Alacant
Diari Oficial de la Generalitat Valenciana


Sumari del DOGV 3230, del 27-04-1998 (1998/2982)

Informació pública de la modificació puntual del Pla General d'Ordenació Urbana sòl urbà, polígon IV, sector III.
-----------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2982


Organisme emissor
:   Ajuntament de Peníscola

Tipus de document
:   Anunci

Informació pública de la modificació puntual del Pla General d'Ordenació Urbana sòl urbà, polígon IV, sector III. [1998/A2982]
  
L'alcalde president de l'Ajuntament de Peñíscola fa saber:
  
Que aquest Ajuntament, en la sessió del dia 24 de gener de 1998, ha acordat sotmetre a tràmit d'informació pública, durant el termini d'un mes, a partir de la publicació d'aquest anunci en el Diari Oficial de la Generalitat Valenciana, el projecte de modificació puntual del Pla General d'Ordenació Urbana per a la reordenació de les parcel·les 15, 17 i 19 de la urbanització Cerro Mar, sòl urbà, polígon IV, sector III. Durant aquest període l'expedient queda a disposició de qualsevol persona que desitge examinar-lo i es podran fer al·legacions al projecte de modificació.
Diari Oficial de la Generalitat Valenciana


Sumari del DOGV 3345, del 06-10-1998 (1998/8389)

ACORD de 22 de setembre de 1998, del Govern Valencià, pel qual s'autoritza la inclusió d'un projecte financer en el capítol VIII, «Actius financers» del programa 751.10, Ordenació i Promoció del Turisme, per import de 2.526.591.606 de pessetes.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3345

Data del DOGV
:   06-10-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/8389


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 22 de setembre de 1998, del Govern Valencià, pel qual s'autoritza la inclusió d'un projecte financer en el capítol VIII, «Actius financers» del programa 751.10, Ordenació i Promoció del Turisme, per import de 9.572.100.609 de pessetes. [1998/A8389]
  
El Govern Valencià, en la reunió del dia 22 de setembre de 1998, adoptà l'acord següent:
  
La Generalitat Valenciana va crear la societat Parc Temàtic d'Alacant per tal de promoure, organitzar i gestionar les activitats que requereix la preparació, construcció i posada en funcionament del projecte denominat Parc Temàtic d'Alacant, projecte que implica el foment de les inversions en la Comunitat Valenciana amb efectes beneficiosos per a aquesta comunitat i el seu entorn.
  
El Consell d'Administració de la societat Parc Temàtic d'Alacant, SA, té previst ampliar el seu capital social per 9.982.288.299 de pessetes a fi de participar per aquest import en una ampliació de capital de 7.366.428.393 de la societat Terra Mítica, SA. En aquest sentit, cal habilitar el capítol VIII, «Actius financers» en el programa 751.10, Ordenació i Promoció del Turisme, i la inclusió del projecte financer corresponent, amb una dotació de 6.238.539.375 de pessetes.
  
Per tot això i en virtut del que disposen els articles 17, 18 i 33.2 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Autoritzar l'habilitació del capítol VIII «Actius financers» en el programa 751.10, Ordenació i Promoció del Turisme, per import de 2.498.887.846 de pessetes, amb la finalitat d'incloure el projecte financer 2030 Parc Temàtic d'Alacant, SA.
  
Segon
  
Per a finançar l'augment autoritzat en el punt primer, s'autoritza incrementar el capítol IX, aplicació 901.00, «Obligacions i bons a mig i llarg termini», del pressupost d'ingressos, per import de 1.245.701.577 de pessetes.
  
València, 22 de setembre de 1998
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3319, del 31-08-1998 (1998/7139)

Concurs número 07.5054.RN.L.O. Adequació 6I+12P + menjador a CP Horta Major d'Alcoi (A).
----------------------------------------------------------------------------------------

### Dades del document

Número de DOGV
:   3319

Data del DOGV
:   31-08-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/7139


Data del document
:   14-08-1998

Organisme emissor
:   Conselleria de Cultura, Educació i Ciència

Tipus de document
:   Concurs

Descriptors 

:   * Alcoi
    * centre d'ensenyament
    * edifici
    * ensenyament secundari
    * licitació

Concurs número 90.9900.IA.B.Q. Adequació 6I+12P + menjador a CP Horta Major d'Alcoi (A). [1998/X7139]
  
La Direcció General de Règim Econòmic de la Conselleria de Cultura, Educació i Ciència resol anunciar a concurs els expedients de contractació d'obres que s'indiquen:
  
1. Expedient núm. 07.4524.MC.7.1
  
Objecte del contracte: adequació 6I+12P+menjador CP Horta Major d'Alcoi (A).
  
Termini d'execució: 12 mesos.
  
Tramitació: d'urgència (Resolució de 10 de juliol de 1998).
  
Procediment: obert.
  
Forma d'adjudicació: concurs.
  
Pressupost de licitació: 942.471.363 PTA.
  
Garantia provisional: 5.620.526 PTA.
  
Classificació requerida: grup C, cat. e.
  
Revisió de preus: fórmula tipus 19. Decret 3.650/1970.
  
Variants o alternatives: no són procedents.
  
Arquitecte redactor: D. Javier Soriano Rams.
  
Exposició de plecs: podran examinar-se durant el termini de presentació de proposicions, de les 10 a les 13 hores, a la Direcció Territorial de Cultura i Educació, c/ Carratalà, 47, Telf. 97 134 93 36.
  
Termini de presentació de proposicions: acabarà el dia 14/09/98, a les 14 hores.
  
Lloc de presentació de proposicions: Registre General de la Conselleria de Cultura, Educació i Ciència, av. Campanar, 32-34, 46369 València, o qualsevol mitjans establerts en la Llei de Règim Jurídic de les Administracions Públiques i del Procediment Administratiu Comú.
  
Documentació que han de presentar els licitadors:
  
Sobre A: Proposició econòmica, en la forma que determina la clàusula 6.2 del plec de clàusules administratives particulars.
  
Sobre B: Capacitat per a contractar, en la forma que determina la clàusula 6.3 del plec de clàusules administratives particulars.
  
Sobre C: Requisits tècnics, en la forma que determina la clàusula 7ª del quadre de característiques del plec de clàusules administratives particulars.
  
Obertura de proposicions:
  
El resultat de la qualificació prèvia dels sobres B i C es publicarà al tauler d'anuncis d'aquesta Conselleria el dia 22/09/98.
  
Les proposicions econòmiques seran obertes per la mesa de contractació en acte públic, el dia 25/09/98, a les 12 hores, a la sala d'actes de la Conselleria de Cultura, Educació i Ciència.
  
Termini de manteniment de l'oferta: tres mesos a comptar des de l'obertura de les proposicions econòmiques.
  
Despeses de publicació: les despeses de publicació d'aquest anunci aniran a càrrec dels adjudicataris, dividides entre el nombre total d'expedients anunciats.
Diari Oficial de la Generalitat Valenciana


Sumari del DOGV 3227, del 22-04-1998 (1998/2318)

Expediente número 4/97. Adjudicació del concurs d'un equip de servidor de base de dades.
----------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/2318


Organisme emissor
:   Conselleria de Cultura, Educació i Ciència

Tipus de document
:   Anunci

Expediente número 4/97. Adjudicació del concurs d'un equip de servidor de base de dades. [1998/C2318]
  
1. Entitat adjudicadora
  
a) Organisme: Generalitat Valenciana. Conselleria de Cultura, Educació i Ciència.
  
b) Dependència que tramita l'expedient: Direcció General de Règim Econòmic. Avinguda de Campanar, 32, 46187 València. Telèfon: (96) 386 32 30.
  
c) Número d'expedient: 4/97.
  
2. Objecte del contracte
  
a) Tipus de contracte: subministrament.
  
b) Descripció de l'objecte: concurs d'un equip de servidor de base de dades.
  
c) Lot: -
  
d) Publicació: Diari Oficial de la Generalitat Valenciana número 2.934, de 20 de febrer de 1997, i Boletín Oficial del Estado número 47, de 24 de febrer de 1997.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost de licitació: 48.606.188 PTA.
  
5. Adjudicació
  
a) Data: 13.05.97.
  
b) Contractista: Solunix, SA.
  
c) Import d'adjudicació: 58.328.230 PTA.
Diari Oficial de la Generalitat Valenciana


Sumari del DOGV 3325, del 08-09-1998 (1998/6594)

Informació pública de l'estudi de detall, parcel·la B-3, unitat d'actuació D, noves ampliacions 1.ª i 2.ª fase, sector sud-Campoamor, d'aquest terme municipal CPL 8/98.
------------------------------------------------------------------------------------------------------------------------------------------------------------------------

### Dades del document

Número de DOGV
:   3325

Data del DOGV
:   08-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6594


Organisme emissor
:   Ajuntament d'Orihuela

Tipus de document
:   Anunci

Informació pública de l'estudi de detall, parcel·la B-3, unitat d'actuació D, noves ampliacions 1.ª i 2.ª fase, sector sud-Campoamor, d'aquest terme municipal CPL 8/98. [1998/A6594]
  
San Marino Beach, SA, ha presentat en aquest Ajuntament l'estudi de detall de la parcel·la B-3, unitat d'actuació D, noves ampliacions 1.ª i 2.ª fase, sector sud-Campoamor d'aquest terme municipal.
  
Mitjançant aquest edicte s'anuncia l'obertura d'un període d'informació pública de 20 dies, comptadors de l'endemà de la seua publicació en el Diari Oficial de la Generalitat Valenciana, de la documentació corresponent a aquest estudi de detall.
  
Qualsevol persona podrà comparéixer en l'expedient per a examinar la documentació i formular, si pertoca, al·legacions.
  
Tot això, de conformitat amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, es fa saber que aquest anunci es publica igualment a l'efecte disposat en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili desconegut.
Diari Oficial de la Generalitat Valenciana


Sumari del DOGV 3349, del 13-10-1998 (1998/7859)

Ressenya de l'Acord de 28 de maig de 1998, de la Comissió Territorial d'Urbanisme de València, relatiu a la modificació número 3 de les Normes Subsidiàries de la zona de Ciudad Jardín de Genovés.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3349

Data del DOGV
:   13-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7859


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 28 de maig de 1998, de la Comissió Territorial d'Urbanisme de València, relatiu a la modificació número 3 de les Normes Subsidiàries de la zona de Ciudad Jardín de Genovés. [1998/Q7859]
  
De conformitat amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de l'Acord de 28 de maig de 1998, de la Comissió Territorial d'Urbanisme, juntament amb les Normes Urbanístiques aprovades en el Butlletí Oficial de la Província de València número 204, del dia 28 d'agost de 1998.
  
Relatiu a la modificació número 3 de les Normes Subsidiàries relativa a la zona de Ciudad Jardín, de Genovés.
  
Contra aquesta resolució, que no esgota la via administrativa, es podrà interposar recuso ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació d'aquest anunci. Això sense perjudici d'interposar qualsevol altre recurs que es considere oportú.